 Intaan la i xirin labadaan qareen aqoon durugsan uma lahayn, keliya marar aan warar u doonto ayaan u tegi jiray, waxaanse aad u bartay intii ay ii noqdeen wakiilo i difaaca, todobaad kasta laba goor ayey xabsi iigu imaan jireen intaan xiranahay, waxayna ii dejin jireen qalbiga, waxyaabaha ay igu imaan jireenna waxaa ugu weynaa inay i siiyaan dhiiri gelin miskaxeed, waxay ahaayeen dad faraxsan markay ii imaanayaan, ereyaday i dhihi jireenna waxaa ka mid ahaa samir, xaq darro ayaad u xiran tahay waana lagu sii deyn doonaa. 